इंडिया टुडे और कार्वी इंसाइट मूड ऑफ द नेशन द्वारा कराए गए सर्वे में राहुल गांधी और नरेंद्र मोदी की लोकप्रियता को लेकर कई दिलचस्प तथ्य सामने आए हैं। देशभर के अलग-अलग हिस्सों में कराए गए सर्वे में लोगों से यह पूछा गया कि प्रधानमंत्री नरेंद्र मोदी और राहुल गांधी कितने लोकप्रिय हैं। 46 फीसदी लोगों का मानना है कि राहुल गांधी विपक्ष के नेता हो सकते हैं और वह प्रधानमंत्री नरेंद्र मोदी के मुकाबले सबसे बेहतर उम्मीदवार हैं। यही नहीं 38 फीसदी लोगों का मानना है कि वह 2019 के चुनाव में नरेंद्र मोदी के खिलाफ चुनावी अभियान चलाने के लिए सबसे प्रबल दावेदार हैं। राहुल गांधी के सबसे करीब पश्चिम बंगाल की मुख्यमंत्री ममता बनर्जी हैं, जिन्हें 14 फीसदी लोगों ने वोट दिया है।